CELEX: 62007TA0087
Language: da
Date: 2008-11-12 00:00:00
Title: Sag T-87/07: Dom afsagt af Retten i Første Instans den 12. november 2008 — Scil proteins mod KHIM — Indena (affilene) (EF-varemærker — indsigelsessag — ansøgning om EF-figurmærket affilene — ældre EF-ordmærke AFFILIN — relativ registreringshindring — risiko for forveksling — varer af samme art — artikel 8, stk. 1, litra b), i forordning (EF) nr. 40/94)

10.1.2009   
            
            
               DA
            
            
               Den Europæiske Unions Tidende
            
            
               C 6/26
            
         Dom afsagt af Retten i Første Instans den 12. november 2008 — Scil proteins mod KHIM — Indena (affilene)
   (Sag T-87/07) (1)
   
   (EF-varemærker - indsigelsessag - ansøgning om EF-figurmærket affilene - ældre EF-ordmærke AFFILIN - relativ registreringshindring - risiko for forveksling - varer af samme art - artikel 8, stk. 1, litra b), i forordning (EF) nr. 40/94)
   (2009/C 6/52)
   Processprog: engelsk
   Parter
   
      Sagsøger: Scil proteins GmbH (Halle, Tyskland) (ved avocats V. Dalichau og I.-M. Helbig)
   
      Sagsøgt: Kontoret for Harmonisering i det Indre Marked (Varemærker og Design) (ved D. Botis, som befuldmægtiget)
   
      Den anden part i sagen for appelkammeret ved Harmoniseringskontoret: Indena SpA (Milano, Italien)
   Sagens genstand
   Sag anlagt til prøvelse af afgørelse truffet af Andet Appelkammer ved Kontoret for Harmonisering i det Indre Marked (Varemærker og Design) (sag R 10/2006-2) i forbindelse med en indsigelsessag mellem Scil proteins GmbH og Indena SpA
   Konklusion
   
               1)
            
            
               Afgørelsen truffet den 23. januar 2007 af Andet Appelkammer ved Kontoret for Harmonisering i det Indre Marked (Varemærker og Design) (sag R 10/2006-2) annulleres for så vidt som indsigelsen forkastes for følgende varer: »udtræk af lægeplanter til brug for kosmetik- og fødevareindustrien, dog ikke til diagnostik«.
            
         
               2)
            
            
               Harmoniseringskontoret betaler sagens omkostninger.
            
         
      (1)  EUT C 117 af 26.5.2007.